বাগদেবীর আরাধনায় ইন্দ্রাণী, রাজ-শুভশ্রী থেকে ঋতুপর্ণা

কলকাতা: আজ সরস্বতী পুজো (Saraswati Puja 2025), এই বিশেষ দিনের জন্য অনেক শিক্ষার্থী অধীর আগ্রহে অপেক্ষা করে। বাঙালির ভ্যালেন্টাইন্স ডেও । বাগদেবীর আরাধনায় মত্ত গোটা রাজ্য ৷ ভোরবেলা থেকেই বাড়ি থেকে শিক্ষা প্রতিষ্ঠান থেকে বিভিন্ন অভিসে শুরু হয়ে গিয়েছে পুজোর তোড়জোর ৷ পিছিয়ে নেই সেলেবরাও। চলতি বছরে পুজোর তিথি দুদিন ধরে রয়েছে। অনেকেই রবিবার পুজো করেছেন, তো অনেকে সোমবার পুজো করছেন। সরস্বতী আরাধনায় ব্যস্ত রাজ-শুভশ্রী (Subhashree Ganguly) থেকে ইন্দ্রাণী দত্ত (Indrani Dutta), ঋতুপর্ণা সেনগুপ্ত (Rituparna Sengupta) অপরাজিত আঢ্যরা (Aparajita Auddy)।

সরস্বতী পুজো, বং’ ভ্যালেন্টাইন্স ডে। এই উৎসবের সময় বাতাসে বসন্ত বিরাজ করে। বাগদেবীর আরাধনায় মেতেছেন ইন্দ্রানী দত্ত। দীর্ঘ ২২ বছর ধরে স্কুলে সরস্বতী পুজো করছেন অভিনেত্রী নৃত্য শিল্পী। এই বিশেষ দিন উপলক্ষে বিশেষ উৎসাহ উদ্দীপনা নজরের পড়ল ইন্দ্রীণী দত্তের বাড়িতে। রাজনন্দিনীকে নিয়ে বাগদেবীর আরাধনায় চরম ব্যস্ত অভিনেত্রী ইন্দ্রাণী। পুজোর আয়োজন থেকে অতিথিদের সামলানো সবটাই মা ও মেয়ে একার হাতে সামলাচ্ছেন। অন্যদিকে,সপরিবার আনন্দে মাতলেন টলিকুইন ঋতুপর্ণা সেনগুপ্ত। বাড়িতে ধুমধাম করে চলল অঞ্জলি দেওয়া, প্রসাদ খাওয়ার সবটাই সপরিবারে উপভোগ করলেন।

আরও পড়ুন: ১২ বছর পর সরস্বতী পুজোয় প্রসেনজিৎ-মিশুক

বাগদেবীর আরাধনায় রবিবার দিনভর ব্যস্ত রইলেন রাজ চক্রবর্তী ও শুভশ্রী গঙ্গোপাধ্যায়।প্রযোজনা সংস্থার অফিসে প্রতিবারের মতো এবারও ধুমধাম করে সরস্বতী পুজো করেন সেলেব দম্পতি। শুভশ্রী সেজেছিলেন হালকা আকাশি শাড়িতে। রাজের পরনে নীল রংয়ের পাঞ্জাবি। এদিন রাজের অফিসে যেন চাঁদের হাট। ফিল্ম থেকে টেলিভিশনের পরিচিত মুখেরা সকলেই হাজির। বাগদেবীর আরধনায় অভিনেত্রী অপরাজিতা আঢ্য। এবছর নিজের নাচের স্কুলে বেশ আড়ম্বরে মা সরস্বতীর আরাধনা করতে দেখা গেল অপরাজিতা আঢ্যকে। অভিনেত্রী, নিজের মতো করে পুজোর আয়োজন করলে। মায়ের সাজ শৃঙ্গার পর্যন্ত তিনি নিজেই করেছেন। মাকে সাজিয়ে তুলেছেন নিজের মত করে। অভিনেত্রীকে দেখা গেল নিজে হাতে আলপনা দিতে। আলপনা দেওয়ার সঙ্গে সঙ্গে নিজেকে ব্যস্ত করে তুললেন কাজে।

অন্য খবর দেখুন